|  |  |  |  |
| --- | --- | --- | --- |
|  Faglig råd for elektrofagAdresse: Utdanningsdirektoratet, Postboks 9359 Grønland, 0135 OSLOSekretær: Knut Maarud, telefon sentralbord: 23 30 12 00Telefon direkte: 23 30 13 19 Mobil: 96 23 24 68E-post: post@udir.no kma@utdanningsdirektoratet.noHjemmeside: [www.utdanningsdirektoratet.no](http://www.utdanningsdirektoratet.no) [www.fagligerad.no](http://www.fagligerad.no) |  | Referatoppdatert:31.10.2016 | Beskrivelse: Elektro.png |

# Referat fra møte 6-2016 i Faglig råd for elektrofag.

Mandag 10.10.2016 kl. 17.00-19.00

[Raddison Blue hotell](https://www.radissonblu.com/no#/map-results), Ålesund

|  |  |
| --- | --- |
| **Til stede**: | **Organisasjon:** |
| Svein Harald Larsen (leder) | Nelfo |
| Inger Vagle | Utdanningsforbundet |
| Øystein Fagerli  | Skolenes landsforbund |
| Hans Jacob Edvardsen | KS |
| Thor Egil Johansen | Energi Norge |
| Kjetil Tvedt  | Norsk industri |
| Monica Derbakk | El & It forbundet |
| Randi Solberg | EL og IT – forbundet |
| Øystein Fagerli | Utdanningsforbundet |
| Hans Jacob Edvardsen | KS |
| Andre Bøhm | Elevorganisasjonen  |

**Observatører:**

|  |  |
| --- | --- |
| Jens Harald Jensen | NKOM |

**Utdanningsdirektoratet:**

|  |  |
| --- | --- |
| Knut Maarud | Avdeling for fag- og yrkesopplæring |
| Ivar Svensson | Vurderingsavdelingen |

**Forfall:**

|  |  |
| --- | --- |
| Arild Skjølsvold | Utdanningsforbundet |
| Are Solli  | EL og IT – forbundet |
| Camilla Riise | NHO Luftfart |
| Lasse Lilleødegård | Fellesforbundet |
| Rolf Næss | Spekter |
| Trond Våga | Industri og energi |

**Dagsorden:**

|  |  |
| --- | --- |
| 63 – 2016 | Godkjenning av innkalling og referat.  |
| 64 – 2016 | Forslag til ny tilbudsstruktur i elektrofagene |
| 65 – 2016  | Høring om karriereveiledningsutvalgets sluttrapport NOU 2016 |
| 66 – 2016 | Avkorting av læretid i Rogaland |
| 67 - 2016 | Etablering av arbeidsgruppe i telekommunikasjonsmontørfaget |
| 68 - 2016 | Fagprøver i elektrikerfaget etter fullført vg3 i skole - Buskerud |
| 69 - 2016 | Låssmedfaget |
| 70 – 2016 | Fellesmøte 12.10.2016 – Moduler i fag- og yrkesopplæringen |
| 71 – 2016 | Møteplan |
| 72 – 2016 | Orienteringssaker |
| 73 – 2016 | Eventuelt |

|  |  |
| --- | --- |
| 63-2016 | **Godkjenning av innkalling og referat.** Referater fra tidligere møter: <http://fagligerad.no/frel/>*Vedtak:*1. *Referat fra Faglig råd for elektrofag sitt møte tirsdag 06.09.2016 godkjennes*
2. *Innkalling til møte i Faglig råd for elektrofag tirsdag 10.10.2016 godkjennes*
 |
| 64-2016 | **Forslag til ny tilbudsstruktur i elektrofagene**Direktoratet har på bakgrunn av utviklingsredegjørelsen til faglig råd for elektrofag og rapport fra yrkesfaglig utvalg foreslått ny tilbudsstruktur. Forslaget innebærer endringer i alle utdanningsprogram – også elektrofag. Framdriften i arbeidet er slik:

|  |  |
| --- | --- |
| 14. april | Faglig råd for elektrofag leverte utviklingsredegjørelse m/forslag til ny tilbudsstruktur |
| 30. august | Direktoratet sender ut forslag til ny tilbudsstruktur basert på forslag fra faglige råd og yrkesfaglige utvalg |
| 5. september | Orienteringsmøte for rådsledere |
| 6. september | Rådsmøte, Faglig råd for elektrofag |
| 8. september | Forum for fylkesutdanningssjefer FFU |
| 14. september | Forslaget behandlet i SRY (uttalelsen ligger vedlagt) |
| 30. september | Leveranse til KD |
| 1. oktober | Saksbehandling i KD |
| 13. oktober  | AU møter Kunnskapsdepartementet kl 14.00–15.30 |
|  | Forslaget sendes på høring |
| 31. mai 2017 | Leveranse: varig system |

I samsvar med vedtak i rådet har AU oppnevnt en utvidet gruppe som utarbeider en uttalelse med forslag om framtidig organisering av IKT-utdanningene. Gruppe 51 presenterte innspill til Kunnskapsdepartementet.*Vedtak:**Rådet slutter seg til vedlagt uttalelse til Kunnskapsdepartementet med kommentarer framkommet i møtet.* |
| 65-2016 | **Høring - karriereveiledningsutvalgets sluttrapport** Det er kommet en høring om karriereveiledningsutvalgets sluttrapport NOU 2016: 7 Norge i omstilling – karriereveiledning for individ og samfunn. [Lenke](https://www.regjeringen.no/no/dokumenter/horing-karriereveiledningsutvalgets-sluttrapport-nou-20167-norge-i-omstilling--karriereveiledning-for-individ-og-samfunn/id2501505/) . Høringsfrist er 07.11.2016.Utvalget er bedt om å utrede et helhetlig system for livslang karriereveiledning. Utvalget kommer med vurderinger og anbefalinger knyttet til kvalitet og profesjonalisering, styring og samordning og finansiering av karriereveiledningstilbudet i Norge. Utvalget har utredet et nettbasert tilbud om karriereveiledning for alle og gitt klare anbefalinger om etablering av dette. Utvalget gir videre vurderinger og anbefalinger for økt tilgang og kvalitet når det gjelder rådgivning i skolen, karriereveiledning ved karrieresentre i fylkene, ved universiteter og høyskoler, fagskoler og kriminalomsorgen, samt i Nav og i introduksjonsordningene for nyankomne innvandrere.*Vedtak:**Faglig råd for elektrofag avgir ikke høringsuttalelse, og viser til SRY og hovedorganisasjonenes uttalelser.* |
| 66-2016 | **Avkorting av læretid i Rogaland**I Rogaland er det i ferd med å utvikle seg en praksis med bakgrunn av det dårlige arbeidsmarkedet i Rogaland. Yrkesopplæringsnemnda i Fylke har vedtatt at det innenfor visse rammer skal være mulig å gå opp til fagprøve og avslutte lærekontrakten etter bestått fagprøve hvis lærlingen har gjennomført 75% av tiden. Dette kan være i strid med opplæringsloven. Det er ordinært ikke anledning for yrkesopplæringsnemndene å vedta en kortere læretid enn det som fremgår av læreplanene til det enkelte fag. El & It forbundet ønsker saken tatt opp i Faglig råd for elektrofag, da dette angår hele bransjen og hvordan utdanningen skal foregå i fremtiden.(Se for øvrig liknende sak i junimøtet, sak 43)*Vedtak:**Det er fastsatt læretid for hvert enkelt elektrofag. Læretiden er å anse som minste omfang av opplæring for å kunne avlegge fagprøve. Opplæringstiden kan forlenges, men ikke forkortes. Rådet er opptatt av at det ikke etableres kreative snarveier til fagbrev. Rådet mener praksisen ikke er i samsvar med gjeldende regelverk. Rådet ber derfor Utdanningsdirektoratet undersøke om praksisen i Rogaland er i samsvar med gjeldende regelverk.* |
| 67-2016 | **Etablering av arbeidsgruppe for gjennomgang av læreplan i telekommunikasjonsmontørfaget** Det faglige rådet v/Svein Harald har i e-post datert 13.07.2016 mottatt henvendelse fra NELFO Oslo med forslag til endringer i læreplan for telekommunikasjonsmontør­faget. NELFO Oslo viser til *Forskrift (2013-06-19 nr 739) om elektroforetak og kvalifikasjonskrav for arbeid knyttet til elektriske anlegg og elektrisk utstyr som* regulerer kvalifikasjonskrav både til utførende og faglige ansvarlige for arbeid knyttet til elektriske anlegg (FEK). Forskriften sier følgende om utførelse: *§ 6. Kvalifikasjonskrav for den som bygger og vedlikeholder elektriske anlegg* *Den som bygger og vedlikeholder elektriske anlegg, skal ha fagbrev innenfor elektrofag som er relevant for de aktuelle arbeidsoppgavene.* Fagbrev som telekommunikasjonsmontør er et elektrofagbrev noe som er bekreftet av DSB. En telemontør med dokumentasjon på gjennomgått "48V-kurset" vil også tilfredsstille kvalifikasjonskravene i flg. DSB. NELFO Oslo ønsker at læreplanen skal inneholde kompetansemål i vg2 læreplanen som dekker det omtalte "48V-kurset".Rådet vedtok i møte 06.09.2016 å etablere en gruppe som tydeliggjør det som står i læreplanen, og som formidler dette til bedriftene*Vedtak:**Rådet foreslår følgende personer til arbeidsgruppe for gjennomgang av læreplanen i telekommunikasjonsmontørfaget.*1. *Bjørn Fossum, NELFO*
2. *Randi Solberg, El & It forbundet*
3. *Ole Edvard Antonsen*
 |
| 68-2016 | **Fagprøver i elektrikerfaget etter fullført vg3 i skole – Buskerud**NELFO Buskerud har henvendt seg til rådet angående praksis i Buskerud hvor elever meldes opp til fagprøve etter fullført vg3 i skole. De mener det spekuleres i ordningen for raskere å oppnå fagbrev, og mener det skal stilles krav om 1,5 års læretid for å avlegge fagprøve.Faglig råd for elektrofag har i utviklingsredegjørelsen for 2016 anbefalt:«Faglig råd for elektrofag foreslår en presisering som slår fast at ingen kan avlegge den praktiske prøven i fagprøven, før fullstendig læretid i bedrift er gjennomført. Rådet mener Vg3 i skole bør kunne dokumenteres på en bedre måte (kompetansebevis eller vitnemål)……… .«*Vedtak:**Fagprøve avlagt etter fullført vg3 i skole har begrenset verdi i arbeidslivet. AU igangsetter derfor et arbeid med utforming av alternativer som sikrer vg3 elever verdiskaping i bedrift før fagprøve avlegges. Arbeidsgruppe:*1. *Inger Vagle*
2. *Åge Lauritzen*
3. *Kai Christoffersen*
4. *Arild Skjølsvold*
5. *Hans Jacob Edvardsen*
 |
| 69-2016 | **Låssmedfaget** Arbeidsutvalget i FRTIP og arbeidsutvalget i Faglig råd for elektrofag diskuterte tirsdag 09.02.2016 låssmedfagets plassering i tilbudsstrukturen med Norsk Låsesmedforening og Opplæringskontoret for mekaniske fag på Strømmen. Det er invitert til nytt møte mellom Norsk låssmedforening, AU i TIP og representanter fra FREL om saken mandag 26. september kl. 09.00-12.00 i Utdanningsdirektoratet. Oppmøte i resepsjonen, 5. etg. Fra låssmedene møter Anne Line M.Sagbakken, Lise Hetty Olsen og André EldorInger Vagle orienterer fra diskusjoner med TIP om fagets plassering i tilbudsstrukturen. Herunder om planlagt (hørings)møte på Kuben vgs 24.10.2016 angående saken.*Vedtak:* *Are Solli eller et varamedlem møter låssmedene på Kuben vgs 24.10.2016*(Møtet ble avlyst. Nytt møte 07.11.2016, hvor Inger Vagle deltar fra rådet) |
| 70-2016 | **Fellesmøte 12.10.2016 – Moduler i fag- og yrkesopplæringen**Direktoratet er i oppdragsbrev nr: 12-16 fra Kunnskapsdepartementet bedt om å utarbeide moduler og modulstruktur basert på Kunnskapsløftets læreplaner for utvalgte lærefag. Modulene skal være dekkende for den kompetansen som er fastsatt i aktuelle læreplaner for videregående opplæring Vg3/opplæring i bedrift og læreplaner i fellesfag som har relevans for yrkesutøvelsen. Direktoratet skal velge ut lærefag og utvikler moduler i samarbeid med berørte parter.*Vedtak:* *AU utarbeider vilkår for evt deltakelse med elektrofag* |
| 71-2016 | **Møteplan 2016 - 2017**

|  |  |  |
| --- | --- | --- |
| ArbeidsutvalgsmøterKl. 09.00-15.00 | RådsmøterKl. 10.00-16.00 | SRY-møter(Fellesmøter for ledere i faglige råd og SRY) |
| Tirsdag 31 .5.2016 Sinus | Tirsdag 14.06.2016Møterom 3 (24 pers).  | Onsdag 14. september 2016 |
| Tirsdag 23.8.2016 Sinus | Tirsdag 06.09.2016 | Onsdag 12. oktober 2016 (fellesmøte) |
| Mandag 05.09.2016 |  |  |
| Tirsdag 20.9.2016 Sinus | 10.-12.10.2016Fylkesbesøk | Onsdag 2. november 2016 |
| Tirsdag 22.11.2016 Sinus | Tirsdag 6.12.2016Møterom 3 (24 pers) | Torsdag 1-2. desember 2016 (Euroskills) |
|  |  | Onsdag 7. desember 2016 (fellesmøte) |
|  | Torsdag 16.02.2017 | SRY: Torsdag 23 februar 2017 |
|  | Torsdag 06.04.2017 | SRY: Torsdag 20. april 2017 |
|  |  | SRY: Torsdag 22. juni 2017 |
|  | Nyoppnevningskon-feranse 07.09.2017 | SRY: Torsdag 5. oktober 2017 |
|  | Torsdag 02.11.2017 | SRY: Torsdag 9. november 2017 |
|  | Torsdag 07.12.2017 | SRY: Torsdag 14. desember 2017 |
|  |  |

Nelfo sin opplæringskonferanse er på Lillestrøm 31.01 til 01.02.2017. Knut søker deltakelse fra AU.*Vedtak:**Møteplanen vedtas.* |
| 72-2016 | **Orienteringssaker****Formidlingssituasjonen 01.09.2016**<http://www.udir.no/tall-og-forskning/finn-forskning/tema/sokere-til-lareplass-og-godkjente-kontrakter/>*Vedtak:**Sakene tas til orientering* |
| 73-2016 | **Eventuelt** |